લંડનની સેંટ માઇકલ હૉસ્પિટલના સંશોધકોએ કહ્યું છે કે વિટામિનો અને મિનરલોની ગોળીઓનો બહુ ફાયદો નથી થતો. એમણે ૨૦૧૨ના જાન્યુઆરીથી ઑક્ટોબર ૨૦૧૭ સુધી નિયંત્રિત પરીક્ષણો કર્યાં (નિયંત્રિત પદ્ધતિમાં ડૉક્ટર અને દરદીને દવાની ખબર હોય છે) અને તે ઉપરાંત અત્યાર સુધી મલેલી જાણકારીનું વિશ્લેષણ કર્યું છે. એમના અભ્યાસમાં દેખાયું કે સામાન્ય રીતે મલ્ટી વિટામિનો, વિટામિન D, કૅલ્શિયમ કે વિટામિન Cની ગોળીઓનો બહોળો વપરાશ થાય છે. એનાથી નુકસાન નથી થતું પણ જો લાભ થતો હોવાની આશા હોય તો આ વિટામિનો ઠગારાં નીવડે છે. ફૉલિક ઍસિડથી હ્ર્ય્દયની ધમનીઓની બીમારીનું જોખમ ઘટે છે પરંતુ બીજા કોઈ કારણ પર આપણું ધ્યાન ન હોય અને એને કારણે મૃત્યુ થવાની સંભાવના વધી જાય છે. ટીમની સલાહ છે કે આ વિટામિનો કે મિનરલો લેવાને બદલે શાકભાજી અને ફળોનો આરોગ્યપ્રદ આહાર લેવાથી વધારે ફાયદો થશે.